อย่าลืมลงทะเบียนแจกเงิน3พันบาท10ล้านคน
ห้ามพลาด 6 โมงเช้า วันที่ 16 ต.ค. ดีเดย์เปิดลงทะเบียนรับเงิน 3 พันบาท 10 ล้านคน ในโครงการคนละครึ่ง
15 ต.ค. 2563

ตั้งแต่วันที่ 1 ต.ค. 2563 www.คนละครึ่ง.com เปิดทำการวันแรก เพื่อให้ร้านค้าขนาดเล็ก หาบเร่ แผงลอย โดยจะเน้นร้านของกินหรือซื้อของใช้นิดหน่อยตามโชวห่วยหรือธงฟ้ามาลงทะเบียนเข้าร่วมโครงการ หากผ่านการพิจารณาทางธนาคารกรุงไทย จะส่งเจ้าหน้าที่ลงไปช่วยติดแอปถุงเงิน พร้อมกับแนะนำวิธีการใช้งานให้กับร้านค้าที่ผ่านการพิจารณา
สำหรับร้านค้าในโครงการชิมช้อปใช้กว่า 1 แสนร้าน มีแอปถุงเงินอยู่แล้ว ทางธนาคารกรุงไทยจะส่งข้อความไปเพื่อให้ยืนยันว่าจะเข้าร่วมโครงการคนละครึ่งหรือไม่ หากประwww.คนละครึ่ง.comสงค์เจ้าร่วมก็กดยอมรับ ระบบก็จะรำชื่อร้านค้าไม่ไว้บน www.คนละครึ่ง.com โดยที่ร้านค้าไม่ต้องเข้าไปลงทะเบียน เป็นการอำนวยความสะดวกให้กับร้านค้า




สำหรับวันที่ 16 ต.ค. 2563 เวลา 06.00-23.00 น. จะเปิดให้ประชาชนอายุ 18 ปี และไม่ถือบัตรผู้มีรายได้น้อย จองสิทธิผ่าน www.คนละครึ่ง.com โดยระบบจะเปิดรับต่อเนื่อง 10 ล้านคน หากวันแรกไม่เต็มก็จะเปิดรับวันต่อๆ ไปจนเต็ม
ทั้งนี้ หลังลงทะเบียนแล้วภายใน 2 วัน ผู้ลงทะเบียนจะได้รับข้อความ SMS ว่าผ่านการพิจารณาหรือไม่ ผู้ที่ผ่านก็ให้โหลดแอปเป๋าตัง ซึ่งรัฐบาลจะโอนวงเงิน 3,000 บาท ให้กับผู้ได้สิทธิ เพื่อนำไปซื้อของกินของใช้จากร้านค้าที่เข้าร่วมโครงการ ซึ่งร้านค้าจะมีแอปถุงเงิน โดยผู้ได้สิทธิก็ต้องโอนเงินส่วนที่จะซื้อของเข้าแอปเป๋าตังของตัวเองด้วย เพราะมาตรการนี้เป็นการร่วมจ่ายกันคนละครึ่ง
สำหรับผู้ได้สิทธิเริ่มใช้จ่ายในโครงการได้ในวันที่ 23 ต.ค. 2563 ตั้งแต่เวลา 06.00-23.00 น. เป็นต้นไป จนถึงวันที่ 31 ธ.ค. 2563 โดยรัฐบาลกำหนดช่วยจ่ายค่าซื้อสินค้าวันละไม่เกิน 100 บาท หรือ ไม่เกิน 3,000 บาทต่อคน ซึ่งการไปซื้อสินค้าจะต้องจ่ายเงินผ่าน แอปเป๋าตังเท่านั้น โดยนำแอปเป๋าตังไปสแกนกับแอปถุงเงินของร้านค้าที่เข้าร่วมโครงการ




นอกจากนี้ ผู้ที่ใช้สิทธิโครงการคนละครึ่ง จะไม่สามารถใช้สิทธิโครงการช้อปดีมีคืน ให้นำรายจ่ายซื้อสินค้าจากร้านค้าที่อยู่ในระบบภาษีไปหักลดหย่อนภาษีได้ 3 หมื่นบาท ซึ่งต้องเลือกโครงการใดโครงการหนึ่งเท่านั้น โดยโครงการช้อปดีมีคืนจะเริ่ม 23 ต.ค.-ธ.ค. 2563 เช่นกัน